钦定古今图书集成/历象汇编/历法典/第076卷 > 管窥集要 > 闰无中气
## 钦定古今图书集成/历象汇编/历法典/第076卷 > 管窥集要 > 闰无中气

置闰之法，积十九年所馀之日而已。七闰大略已见
日度所馀之说矣。所谓斗柄两辰之间，其说易明。所
谓闰无中气者，二十四气，十二为中，十二为节。一月
兼具中节，则为常月。其节气或在月中，其中气或在
月晦朔之间，是谓无中气，则为闰也。《尚书正义》曰：“无
闰，即三年差一月，以正月为二月也。九年差三月，以”
春为夏也。十七年差六月，则四时相反也。此履端归
馀，所以重闰。课历得失，必考诸闰也。